кратки шеги за Лада
10 признака, че вече си дърта пръчка:

1. Връщал си бирени бутилки, за да си купиш плакат на Рамбо III.
2. Помниш кака Лара от времето, когато фактически беше кака.
3. Посветил си няколко летни ваканции на това да направиш от балканчето си BMX.
4. Знаеш кои са Стефка Берова и Йордан Марчинков и понякога се чудиш той къде е и тя не го ли изяде по някое време в края на миналия век.
5. Имаш всички броеве на Дъга. Всички.
6. Баща ти те е учил да купуваш бира в зелени бутилки и да гледаш за парцали.
7. Всички знаят коя е Саша Грей. Ти знаеш и коя е Тереза Орловски.
8. Бил си влюбен в Беатрис от Синьо лято.
9. Твърдо вярваш, че списание Лада спря да излиза, когато всички спряха да играят на фунийки, защото защо да излиза при това положение?
10. Майка ти те е викала през терасата.